نيلڤانا

نيلڤانا (ب ) هي واحد ستوديو كندي ديال الرسوم المتحركة و الإنتاج ديال المحتوى الترفيهي للأطفال، و كتملكها دابا شركة كوروس إنترتينمينت Corus Entertainment من عام 2000. تأسسات فـ 1971 على يد مايكل هيرش، پاطريك لوبرت، و كلايڤ أ. سميث، و تسمات ب سمية بطلة كوميكس كندية من الحرب العالمية الثانية نيلڤانا أوف ذا نورذرن لايتس (Nelvana of the Northern Lights). شعار الشركة كيبان فيه دب قطبي كيشوف ف نجمة الشمال Polaris.

نيلڤانا تشهّرات ب إنتاج بزاف د السلاسل الكرتونية د الدراري الصغار، و بعض الأعمال د لكبار، و تعاملات دولية مع فرنسا، أيرلندا و الجاپون. الشركة خدمت على برامج و أفلام مستوحاة من كتوبا و شخصيات مرخّصة، و عندها حتى أعمال أصلية، بحال 6teen، Eek! The Cat، و Clone High.

الستوديو كينتج حتى برامج ترفيهية و ألعاب متخصصة للأطفال و شخصيات خرا مشهورة بحال Care Bears، Strawberry Shortcake، Beyblade و Bakugan.

 التاريخ 
 البدايات 
قبل تأسيس نيلڤانا، هيرش و لوبرت و قرانهم أسسو شركة صغيرة سميتها Laff Arts ل صناعة أفلام قصيرة و تجريبية فـ طورونطو. كاينين اللي نضمّو ليهم بحال كلايڤ أ. سميث لي كان خدام قبل فـ أنيميشن ديال فرقة البيتلز و فيلم Yellow Submarine.

 تأسيس نيلڤانا 
نيلڤانا تأسسات فـ 1971. أول مقر كان پرطمة مهجورة ف وسط طورونطو، و المعدات ديالها كانو بساط بزاف، بحال ستاند د لخشب فوق الطواليط باش يديرو Zoom. أول إنتاجاتهم كانت برامج قصيرة و أفلام وثائقية عن الكوميكس الكندية، بحال Small Star Cinema و Christmas Two Step.

 الثمانينات و التسعينات 
فـ الثمانينات، نيلڤانا نتجات أول فيلم طويل Rock & Rule و برامج كرتونية مشهورة بحال Care Bears و Strawberry Shortcake. تعاونت حتى مع Star Wars فـ سلسلة Droids و Ewoks.
فـ التسعينات، ستحوذو على حقوق شخصيات و سلاسل كرتونية بحال Tintin، Babar، Little Bear و Magic School Bus، و نتجات أعمال أصلية بحال Eek! The Cat و Dog City.

 الألفينات و بعد 
فـ 2000، شركة كوروس شراو نيلڤانا، و ولّات جزء من شبكات الأطفال ديالها بحال YTV و Treehouse. من بعد، الشركة دخلات فـ إنتاج أنيمي بحال Beyblade و Bakugan، و برامج عصرية ديال لأطفال بحال Mike the Knight و Detentionaire.
ف 2016، نيلڤانا بدلات الشعار و ركزات على مشاريع دولية و محتوى أصلي كثر.

 عوام 2020 
الشركة دخلات فـ إنتاج أفلام رسوم متحركة ب التعاون مع Duncan Studio، و عاودات تقديم سلسلة Thomas & Friends بنسخة 2D. فـ 2024–2025، بسباب تقليصات ف الميزانية، توقفو شي المشاريع و تسرّحو موظفين.

 الإنتاجات و الشخصيات 
نيلڤانا نتجات برامج و شخصيات معروفة عالميًا:

 Care Bears
 Beyblade
 Bakugan
 Sidekick
 6teen
 Clone High
 Eek! The Cat
 Babar
 و بزاف د الأعمال مستوحاة من كتوبا د الأطفال و شخصيات مرخّصة و أفلام.

 مصادر 

تصنيف:شركة كانادية
تصنيف:ستوديو ديال روسوم
تصنيف:تأسيسات د 1971
تصنيف:تقافة د كانادا